Rafik Halliche
Rafik Halliche (Alžir, 2. septembar 1986.) je alžirski nogometaš koji nastupa za portugalski klub Moreirense FC. Prve nogometne korake je napravio u ekipi CREPS Ben Aknoun, za čiju je omladinski tim nastupao od 1993. do 2000. godine. Potom prelazi u omladinski tim NA Hussein Dey. Prvi profesionalni ugovor potpisuje za Hussein Dey 2005. godine. U alžirskom klubu je ostao do 2008. godine, da bi potom otišao u Portugal, gdje potpisuje Benficu. Međutim, odmah je poslan na posudbu u Nacional. U klubu sa Madeire je ostao dvije sezone, te je odigrao 34 ligaške utakmice. Godine 2010. potpisuje za Fulham. Transfer je iznosio 1,3 miliona funti. Za engleski klub je debitovao 8. januara 2011. godine protiv Peterborough Uniteda u okviru FA kupa. Ligaški debi je imao 22. januara u pobjedi od 2-0 protiv ekipe Stoke City. Godine 2012. se vraća u Portugal. Ovaj put potpisuje za Académicu. Za klub iz Coimbre je odigrao 29 utakmica. 13. jula 2014. godine prelazi u Qatar SC. Za seniorsku reprezentaciju Alžira je debitovao 21. maja 2008. godine na utakmici protiv Senegala. Prvi pogodak za reprezentaciju postiže 14. januara 2010. godine protiv Malija.